**Monte Alban** (*isp.* Monte Albán) — Meksikanın cənub-şərqində, Oaxaka ştatında Kolumba qədərki dövrə aid böyük yaşayış məntəqəsidir. Oaxaka vadisinin mərkəzi hissəsindən keçən alçaq dağ silsiləsində yerləşir. İndiki ştatın paytaxtı Oaxaka şəhəri Monte Albandan təxminən 9 km şərqdə yerləşir.

Monte Albanın ictimai mərasim mərkəzi dəniz səviyyəsindən təxminən 1940 m hündürlükdə (dərənin dibindən 400 metr) süni şəkildə düzləşdirilmiş təpənin üstündə yerləşir. Bu mərkəzdən əlavə, bütün silsilə və onun təpələri boyunca, yüzlərlə süni terras və bəndlərlə əhatə olunmuş onlarla tikili var. Şimalda Atzompa və El-Qalo təpələrindəki yaxın xarabalıqlar da bu qədim şəhərin bir hissəsi hesab olunur.

Monte Alban Mezoamerikanın ən ilk şəhəridir və demək olar ki, min il ərzində Sapotek sivilizasiyasının ictimai-siyasi və iqtisadi mərkəzi kimi mühüm rol oynamışdır. Monte Alban Orta Klassik dövrün sonlarına doğru təxminən e.ə. 500-cü ildə qurulmuşdur. E.ə. 100-cü və eramızın 200-cü ilinə qədər artıq Oaxaka yüksəkliklərinin əksər hissəsinə nəzarət edən və şimalda Teotiuakan dövləti kimi bölgədəki digər dövlətlərlə qarşılıqlı əlaqədə olan böyük bir ekspansionist dövlətin paytaxtı idi. Şəhər Klassik dövrün sonlarına yaxın (təxminən 500–750-ci illər) öz siyasi əhəmiyyətini itirmiş və sonra tamamilə tərk edilmişdir. Az miqdarda yenidən məskunlaşma və köhnə tikililərin və qəbirlərin istifadəsi müstəmləkə dövründə bu yerin arxeoloji tarixində iz buraxmışdı. 1960-cı illərdə Alfonso Kasonun rəhbərliyilə aparılan qazıntılar zamanı postklassik Monte Albanın, şəhəri özünə tabe etmiş mixteklər dövləti ilə əlaqəsi təsdiqləndi.

Yaşayış məntəqəsinin adının etimologiyası bəlli deyil, ona görə də — dəyişdirilmiş sapotek sözü "Danibaan" (müqəddəs təpə) olması, ispan əsgəri Montalbanın adından əmələ gəlməsi və İtaliyadakı Alban təpələrinin adından yaranmasına qədər müxtəlif versiyalar irəli sürülmüşdür. Şəhərin köhnə Sapotek adı məlum deyil, çünki ən qədim tarixi mənbələrin yaranmasından bir neçə əsr əvvəl tərk edilmişdir.

Cənub platformasından Monte Albanın panoraması

Qalereya
--------

Monte Albanın təsiredici xarabalıqları elə yerləşib ki, Oaxaka vadisinin mərkəzi hissəsinin istənilən yerindən görmək mümkündür.

* QurbangahQurbangah
* Monte Albanın bərpa olunmamış hissəsi. Arxa planda Oaxaka şəhəri.Monte Albanın bərpa olunmamış hissəsi. Arxa planda Oaxaka şəhəri.
* Cənub platformasından əsas meydanın görünüşü, ön planda J binası.Cənub platformasından əsas meydanın görünüşü, ön planda J binası.
* Monte Alban xəzinə otağından maska ​​(Oaxaka Muzeyində)Monte Alban xəzinə otağından maska ​​(Oaxaka Muzeyində)
* 
* M binasının cənub platformasından görünüşüM binasının cənub platformasından görünüşü
* Monte Albanın şəhər planı.Monte Albanın şəhər planı.
* Monte Alban (ümumi görünüş)Monte Alban (ümumi görünüş)
* Monte Albandan yarasa tanrısı heykəli. Etnologiya Muzeyi, BerlinMonte Albandan yarasa tanrısı heykəli. Etnologiya Muzeyi, Berlin

İstinadlar
----------

1. ↑  "Alfonso Caso y Andrade". Encyclopaedia Britannica | online version (ingilis). Encyclopaedia Britannica, Inc. 2021-01-28. 2021-01-12 tarixində arxivləşdirilib. İstifadə tarixi: 2021-02-22.

Xarici keçidlər
---------------

* Monte Alban // Большая советская энциклопедия: [в 30 т.] (3-е изд.). М.: Советская энциклопедия. гл. ред.: А. М. Прохоров. 1969–1978.
* Оахака и побережье мексиканского залива
* Minnesota State University website
* Virtual Monte Albán INAH site with VR imagery of the site (isp.)
* Mexican and Central American Archaeological Projects — Electronic articles published by the Division of Anthropology, American Museum of Natural History.
* Metropolitan Museum of Art (NY) website
* Commercial website with site plans and photos of *Los Danzantes*
* The DeLanges visit Monte Alban, with lots of photos Arxiv surəti 7 fevral 2017 tarixindən Wayback Machine saytında
* Monte Alban — Sacred Destinations article
* View on Google Maps- With a short panoramic video of the site.
* Field Museum of Natural History Ancient Americas web site

|  |  |
| --- | --- |
|  Bu şablona bax   Lüğətlər və ensiklopediyalar | Böyük norveç · Böyük rus · Britannica (onlayn) · Universalis |
| Normativ yoxlama | BNF: 11963898k · GND: 4140118-9 · NKC: ge130067 · VIAF: 233740833 · WorldCat VIAF: 233740833 |